Document ID: 32005D0445

KOMISSION PÄÄTÖS,
tehty 13 päivänä kesäkuuta 2005,
luvan antamisesta Belgialle suorittaa vain kaksi sikatuotantoa koskevaa tilastotietojen keruuta vuodessa
(tiedoksiannettu numerolla K(2005) 1747)
(Ainoastaan ranskan- ja hollanninkieliset tekstit ovat todistusvoimaiset)
(ETA:n kannalta merkityksellinen teksti)
(2005/445/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sikatuotantoa koskevien tilastotietojen keruusta 1 päivänä kesäkuuta 1993 annetun neuvoston direktiivin 93/23/ETY (1) ja erityisesti sen 1 artiklan 2, 3 ja 4 kohdan,
sekä katsoo seuraavaa:
(1)
Direktiivin 93/23/ETY mukaan komissio voi antaa jäsenvaltioille luvan vähentää sikatuotantoa koskevien tilastojen määrää kahteen vuodessa ja/tai käyttää hallinnollisia lähteitä korvaamaan karjaa koskevien tietojen keruut, jos ne täyttävät mainitun direktiivin vaatimukset.
(2)
Luvan antamisesta Belgialle suorittaa vain kaksi sikatuotantoa koskevaa tilastotietojen keruuta vuodessa 10 päivänä kesäkuuta 2002 annetussa komission päätöksessä 2002/442/EY (2) Belgia on jo saanut yhden tällaisen luvan kolmeksi vuodeksi.
(3)
Belgia esitti 7 päivänä joulukuuta 2004 päivätyllä kirjeellä pyynnön pidentää päätöksessä 2002/442/EY annetun luvan voimassaoloaikaa; Belgia on myös jättänyt mainitussa päätöksessä edellytetyn kertomuksen.
(4)
Belgia on esittänyt menetelmädokumentaation, joka direktiivin 93/23/ETY mukaisesti takaa tuotantoennusteiden laadun säilymisen.
(5)
On tarpeen antaa Belgialle lupa suorittaa vain kaksi tietojenkeruuta vuodessa kuuden kuukauden välein eli touko/kesäkuussa ja marras/joulukuussa sekä lupa käyttää Sanitel-järjestelmän hallinnollisia tietolähteitä.
(6)
Tämä päätös on neuvoston päätöksellä 72/279/ETY (3) perustetun pysyvän maataloustilastokomitean lausunnon mukainen,
ON TEHNYT TÄMÄN PÄÄTÖKSEN:
1 artikla
Belgialle annetaan lupa suorittaa vain kaksi tietojenkeruuta vuodessa kuuden kuukauden välein touko/kesäkuussa ja marras/joulukuussa.
2 artikla
Belgialle annetaan lupa käyttää Sanitel-järjestelmän hallinnollisia tietoja kotimaista bruttokansantuotetta koskevien ennusteiden laskemista varten. Belgia varmistaa kuitenkin bruttokansantuotteen laadun vertaamalla BKT-ennusteita ja reaalista BKT:ta ja mukauttamalla tarvittaessa ennusteiden laskentamenetelmänsä.
3 artikla
Tämä päätös on osoitettu Belgian kuningaskunnalle.
Tehty Brysselissä 13 päivänä kesäkuuta 2005.

Labels: 18
6